 Intaas kaddib waxaa dhacday in dhulkii Warashaddu ku rakibnayd oo ay shirkaddu ku shaqaynaysay in qof kale uu sheegto dacwadna ka furo , wixii ay dacwaddu socotaba ugu dambayntii oo ku aaddanayd bishii aynu soo dhaafnayd dhammaadkeedii waxay maxkamaddii ugu dambaysay soo goaamisay in dhulkaasi loo xukmiyo qoladii aan ka kireysanay mooyee qoladii kale, markii uu xukunkaasi dhacay ayaa waxaan goaansanay in aan qolada cusub ee dhulka loo xukmiyay aan heshiis cusub la galno oo aan dhulkaas uga kireysano, nasiib wanaag waxay noo sheegeen inaysan guriga naga kireynaynin oo aan uga guurno, waxaan ka codsanay inay na siiyaan muddo 6 bilood ah maadaama ay warshaddu tahay warshad weyn oo u baahan in Engineeridii horey u rakibay dib loogu soo celiyo si dhulka kale oo warshaddu degayso ay ugu rakibaan, muddadii aan ka codsanay qoladii loo xukmiyay way naga diideen oo muddo toddobaad ah waa inaad nooga guurtaan ayay nagu yiraahdeen. 